# Estratègies de millora educativa/Acompanyament socioeducatiu a estudiants

* ACTUACIÓ 13 — Acompanyament socioeducatiu a estudiants
Torneu a la taula Dimensions, estratègies i actuacions.
* Descripció
* Són activitats d'acompanyament socioeducatiu, de suport emocional i de prevenció social per a adolescents i joves d’entre 12 i 18 anys. Aquestes activitats es porten a terme en un espai, equipament o servei diürn preventiu, fora de l'horari escolar, on es dóna suport, s’estimulen i es potencien l'estructuració i el desenvolupament de la personalitat, la socialització, l'adquisició d'aprenentatges bàsics i l'esbarjo, i es compensen les deficiències socioeducatives de les persones ateses mitjançant el treball individualitzat, el grupal i amb la família, i el treball en xarxa i amb la comunitat.
* Persones destinatàries
* Adolescents amb necessitats d'acompanyament educatiu que no són cobertes en el marc familiar, ni en l'escolar, ni en l'extraescolar.
* Estudiants que han estat inhabilitats o expulsats temporalment del centre educatiu.
* Joves que, després d'un període de desescolarització, volen fer un retorn als estudis i necessiten un acompanyament durant un temps d'adaptació al centre educatiu.
* Objectius
* Afavorir el desenvolupament personal, la integració social i l'adquisició d'aprenentatges per prevenir situacions de risc, evitar el deteriorament i compensar dèficits socioeducatius dels joves usuaris.
* Proporcionar atenció als adolescents, en especial els que es trobin en situació de risc.
* Reconstruir el vincle dels estudiants expulsats o inhabilitats amb els centres educatius.
* Augmentar l'autoestima i les habilitats socials dels estudiants.
* Desenvolupar, en els joves usuaris, actituds i estratègies d'adaptació als centres educatius.
* Metodologia
* Aquesta actuació pot estar integrada en un centre obert o en altres espais normalitzats, com l'equipament juvenil, l'escola d'adults, un centre educatiu, etc (espais no estigmatitzats)
* Treball socioeducatiu: es basa en el treball d'hàbits i actituds d'autonomia, d'autoestima, d'ajuda mútua intergrupal, d'hàbits quotidians d'estudi, d'alimentació i de cura d'un mateix; se centra en la gestió emocional, la motivació i l'interès del jove; treballa la pertinença de l'adolescent a un grup, el vincle amb els adults i els seus iguals, així com els factors protectors i de socialització positiva.
* Coordinació de professionals: es refereix a la connexió que cal establir amb el centre educatiu, ja sigui dins d’aquest com fora d’aquest.
* Treball amb famílies: consisteix a treballar la vinculació amb els serveis, la integració social a la comunitat i l’adhesió als centre educatius.
* Figura de l'educador social o dinamitzador comunitari.
* Agents implicats
* Ajuntament: àrees de serveis socials, joventut, educació.
* Entitats educatives que gestionen l'activitat (si és gestió externalitzada).
* Centres educatius (tutors, caps d'estudi i directors): que actuen com a derivadors de casos i detectors de situacions de risc.
* El rol de l'àrea de joventut en aquesta actuació
* Detectar i derivar joves.
* Ser una figura referent per als joves.
* Normalment no lidera aquesta actuació, però cal que n'estigui al corrent i conegui molt bé aquest servei o actuació, ja que la feina preventiva la fan tots els tècnics agents socioeducatius del municipi
* Bibliografia
* Marí-Klose, M. Gómez-Gramell, C. Acompanyament a l'escolaritat. Pautes per a un model local de referència. Barcelona: Diputació de Barcelona, 2003, p. 266. ISBN 978849803456-1.
* Enllaços externs (experiències i recursos a Catalunya)
* Suport en Plans d'acompanyament a l'escolaritat. Diputació de Barcelona. [Data de consulta: 3 agost 2016]
* Projecte socioeducatiu KSAMEU. Ajuntament de Figueres. Veure descripció del projecte a: Recull d’experiències de les trobades tècniques de Joventut Direcció General de Joventut. [Data de consulta: 3 agost 2016]
* "El Forat" servei socioeducatiu per a adolescents. Ajuntament de Barberà del Vallès. [Data de consulta: 3 agost 2016]
* Trencaclosques: Espai socioeducatiu Ajuntament de Vilanova del Vallès. [Data de consulta: 3 agost 2016]
* Servei d’adolescència: intervenció en medi obert. Ajuntament de Badia del Vallès. Veure descripció del projecte a: Recull d’experiències de les trobades tècniques de Joventut. Direcció General de Joventut. [Data de consulta: 3 agost 2016]
* Acompanyament escolar a Sant Celoni. Ajuntament de Sant Celoni. [Data de consulta: 3 agost 2016]